Institut SEDAR

Institut Pembangunan Sosioekonomi dan Penyelidikan (singkatan: Institut SEDAR) adalah sebuah badan pemikir bukan untung yang ingin membangunkan idea dan strategi untuk membantu membina sebuah negara yang bersatu padu, demokratik, adil, egalitarian, liberal dan progresif untuk semua rakyat Malaysia, merentasi halangan kaum dan agama.

Sejak penubuhannya pada 2001, Institut SEDAR, komited untuk mempromosi dan memajukan semangat dan prinsip Perlembagaan Persekutuan dan Rukun Negara.

Institut SEDAR dikendalikan oleh pasukan pengurusan yang berkelayakan dan berpengalaman. Ia juga dibantu oleh panel penasihat individu dan personaliti yang dipandang tinggi yang menyumbangkan ilmu, idea dan input melalui Institut SEDAR untuk manfaat semua rakyat Malaysia.

Misi 
Misi Institut SEDAR adalah untuk membantu membangunkan idea dan strategi dalam membina sebuah negara yang bersatu padu, demokratik, adil, egalitarian, liberal dan progresif untuk semua rakyat Malaysia, mengatasi halangan kaum dan agama.

Pendekatan Institut SEDAR 
Institut SEDAR mengamalkan pendekatan yang berpandangan ke hadapan, terbuka (inklusif) dan radikal (inovatif) untuk mencapai misinya dengan:

 Menganjurkan seminar, bengkel dan dialog untuk membolehkan perbincangan terus terang dengan penggubal dasar, ahli akademik, pemimpin masyarakat sivil, komuniti perniagaan dan pihak berkepentingan lain
 Menerbitkan bahan-bahan yang berkaitan sama ada cetak dan elektronik
 Pentauliahan penyelidikan dan kajian
 Menghasilkan cadangan atau penyelesaian dasar
 Memantau pelaksanaan dasar kerajaan

Bidang Keprihatinan Institut SEDAR 
Program Institut SEDAR pada mulanya akan memberi tumpuan kepada bidang keutamaan berikut:

 Mempromosikan Bangsa Malaysia, keharmonian antara agama dan antara etnik
 Menjana pembangunan ekonomi yang berdaya saing dan mampan
 Memelihara hak asasi manusia, kedaulatan undang-undang dan perlembagaan Persekutuan
 Meningkatkan pembangunan modal insan dan masyarakat berpengetahuan
 Memperjuangkan tadbir urus yang baik dan berintegriti
 Mengekalkan keseimbangan ekologi dan kualiti hidup